Diari Oficial de la Generalitat Valenciana


Sumari del DOGV 5749, del 24-04-2008 (2008/5042)

RESOLUCIÓ de 10 d'abril de 2008, de la Conselleria d'Agricultura, Pesca i Alimentació, per la qual s'amplia el termini de presentació de sol·licituds i el termini per a formalitzar els préstecs de la Resolució de 27 de març de 2008, de la Conselleria d'Agricultura, Pesca i Alimentació, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5042


Data del document
:   10-04-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ramat
    * ajuda pública
    * agricultor

RESOLUCIÓ de 10 d'abril de 2008, de la Conselleria d'Agricultura, Pesca i Alimentació, per la qual s'amplia el termini de presentació de sol·licituds i el termini per a formalitzar els préstecs de la Resolució de 27 de març de 2008, de la Conselleria d'Agricultura, Pesca i Alimentació, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana. [2008/5042]  
La Resolució de 27 de març de 2008, de la conselleria d'Agricultura, Pesca i Alimentació, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana, té com a objecte establir ajudes en règim de concurrència competitiva, per a pal·liar els efectes de la conjuntura econòmica adversa que afecta els ramaders de la Comunitat Valenciana, en concret, els sectors boví de carn, oví, caprí, porcí i cunícola, per mitjà de l'abonament d'interessos de préstecs que faciliten la disponibilitat de capital circulant.  
En l'annex I, apartat tercer, de la Resolució de 27 de març de 2008, de la conselleria d'Agricultura, Pesca i Alimentació, per la qual s'establixen ajudes referenciades, s'establix que el termini de presentació de sol·licituds, per a l'exercici 2008, és d'un mes a partir de la data de la publicació de la resolució. S'establix en l'apartat quint que el termini màxim per a formalitzar els préstecs que poden ser objecte de subvenció d'interessos serà d'un mes, des de la publicació de la resolució per la qual es convoquen les ajudes.   
Com que existix, per tant, una dualitat de terminis i la coincidència en el seu terme, s'estima oportuna la necessitat d'ampliar el termini de presentació de les sol·licituds de les ajudes establit en l'apartat tercer, paràgraf segon, i el termini per a la formalització de préstecs establit en l'apartat quint de la resolució, reforçada l'esmentada necessitat pels següents motius: el cúmul d'assumptes pendents de caràcter preferent que pesen sobre les oficines comarcals i la burocràcia que comporta la petició, la tramitació i la formalització dels préstecs objecte de la subvenció.  
Per tot això, a proposta de la directora general de Producció Agrària, resolc:  
Primer  
S'amplia en un dia, fins al 9 de maig de 2008, inclusivament, el termini de presentació de les sol·licituds de les ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana de la conselleria d'Agricultura, Pesca i Alimentació, establit en l'apartat tercer, paràgraf segon de la resolució, excepte autorització expressa de la directora general de Producció Agrària.   
Segon  
S'amplia en quinze dies naturals, fins al 23 de maig de 2008, inclusivament, el termini per a la formalització de préstecs establits en l'apartat quint de la resolució, per la qual s'establixen les ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana de la conselleria d'Agricultura, Pesca i Alimentació, excepte autorització expressa de la directora general de Producció Agrària.   
Tercer  
Contra la present resolució, que posa fi a la via administrativa, es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a comptar des de la publicació en el Diari Oficial de la Comunitat Valenciana, o bé interposar directament el recurs contenciós administratiu davant de la Sala Contenciosa Administrativa de València en el termini de dos mesos. Tot això, sense perjuí que s'utilitze una altra via que es considere oportuna.  
València, 10 d'abril de 2008.- La consellera d'Agricultura, Pesca i Alimentació: Maritina Hernández Miñana.